

              Na temelju članka 17. stavka 1. i 3. Zakona o poljoprivrednom zemljištu ("Narodne novine", broj 20/18, 115/18, 98/2019, 57/2022 i 136/25), suglasnosti Ministarstva prostornog uređenja, graditeljstva i državne imovine, KLASA: 940-01/22-03/1498 URBROJ: 531-15-2-3-26-11 od 12. svibnja 2026. godine i članka 31. Statuta Općine Trnovec Bartolovečki („Službeni vjesnik Varaždinske županije“ broj 15/21 i 88/25) Općinsko vijeće Općine Trnovec Bartolovečki na 13. sjednici, održanoj dana 20. listopada 2026. godine donijelo je
ODLUKU
o raspisivanju javnog natječaja za zakup neizgrađenog građevinskog zemljišta
koje je po uporabnom svojstvu poljoprivredno zemljište u vlasništvu 
Republike Hrvatske na području Općine Trnovec Bartolovečki

I.
              Raspisuje se javni natječaj za zakup neizgrađenog građevinskog zemljišta koje je po uporabnom svojstvu poljoprivredno zemljište u vlasništvu države na području Općine Trnovec Bartolovečki  u katastarskoj općini Trnovec (dalje u tekstu: neizgrađeno građevinsko zemljište).
Zemljište koje je predmet javnog natječaja za zakup neizgrađenog građevinskog zemljišta koje je po uporabnom svojstvu poljoprivredno zemljište u vlasništvu Republike Hrvatske na području Općine Trnovec Bartolovečki navedeno je u Tablici 3. koja se nalazi u privitku ove Odluke i čini njezin sastavni dio.
Neizgrađeno građevinsko zemljište može se dati u zakup fizičkoj ili pravnoj osobi za poljoprivrednu namjenu do privođenja namjeni koja je određena prostorno-planskom dokumentacijom.
Neizgrađeno građevinsko zemljište se ne može koristiti za:
· podizanje trajnih nasada
· izgradnju građevina u svrhu poljoprivredne proizvodnje. 
Neizgrađeno građevinsko zemljište koje je predmet javnog natječaja za zakup neizgrađenog građevinskog zemljišta u vlasništvu Republike Hrvatske na području Općine Trnovec Bartolovečki, a koje je navedeno u Tablici 3. i čini sastavni dio ove Odluke, daje se na rok od 10 godina s ugovornom klauzulom o raskidu ugovora nakon završetka vegetativne sezone odnosno nakon dobivanja akta kojim se odobrava građenje, potvrde glavnog projekta ili rješenja o izvedenom stanju do privođenja toga zemljišta namjeni utvrđenoj prostornim planom odnosno do pravomoćnosti rješenja o povratu sukladno posebnom propisu.
  
II.
              Općinsko vijeće Općine Trnovec Bartolovečki provest će postupak javnog natječaja prikupljanjem pisanih ponuda. 


III.
              Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine", broj 89/2018).






IV.
             Tekst javnog natječaja za zakup neizgrađenog građevinskog zemljišta objavljuje se na mrežnoj stranici Općine Trnovec Bartolovečki i mrežnoj stranici Ministarstva poljoprivrede u trajanju od 30 dana. 
             Općina Trnovec Bartolovečki tekst javnog natječaja može objaviti i na oglasnoj ploči.
             Pisane ponude se dostavljaju Općini Trnovec Bartolovečki u roku od 30 dana od objave natječaja na oglasnoj ploči i mrežnoj stranici Općine Trnovec Bartolovečki.

V.
              Tekst javnog natječaja za zakup neizgrađenog građevinskog zemljišta sa popisom čestica, nalazi se u prilogu ove Odluke i čini njezin sastavni dio.

VI.
              Prijedlog odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države s popratnom dokumentacijom dostavlja se na prethodnu suglasnost Ministarstvu prostornog uređenja, graditeljstva i državne imovine.
              Nakon dobivanja prethodne suglasnosti Ministarstva, Odluku o izboru najpovoljnije ponude za zakup donosi općinsko vijeće Općine Trnovec Bartolovečki na prvoj sjednici općinskog vijeća koja će se održati nakon zaprimanja suglasnosti Ministarstva.

VII.
               Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Trnovec Bartolovečki.

VIII.
Ova Odluka objavit će se u „Službenom vjesniku Varaždinske županije“.

OPĆINSKO VIJEĆE OPĆINE TRNOVEC BARTOLOVEČKI



KLASA: 320-01/23-01/11
URBROJ: 2186-29-01-26-29
Trnovec, 20. listopad 2026.
PREDSJEDNIK OPĆINSKOG VIJEĆA
                   Stjepan Mikulić








Tablica 3: rok od 10 godina
	[bookmark: _Hlk131595992]R.BR.
	Naziv katastarske općine
	PTC. Br.
	Broj katastarske čestice
	Način uporabe katastarske čestice (katastarska kultura)
	Način uporabe katastarske čestice (stvarno stanje)
	Površina    (ha)
	Jedinična zakupnina  (EUR)
	Početna zakupnina (eur) / (kn)
	Postotak uveć./umanj.
	 Ukupna visina početne zakupnine      (eur) / (kn)
	Napomena

	1

	9

	11
	 

	 
	 
	 
	 
	 
	
	 
	 
	7*8
	 
	9+10
	 

	 1.
	Trnovec 
	 
	4/1 
	oranica 
	oranica 
	7,5730 
	 49,38 EUR
	 373,96 EUR
	 
	 373,96 EUR
	 Dio čestice čini česticu javnog vodnog dobra pa je za taj dio čestice potrebno osigurati prostor za održavanje korita vodotoka; prostor koji treba osigurati iznosi 3 m od gornjeg ruba korita vodotoka




Sveukupna površina u natječaju u ha: 7,5730
Sveukupna početna zakupnina u natječaju u EUR: 373,96 EUR
